Aprobat

Prin Hotărârea Guvernului nr.

**Schema de ajutor de stat regional**

**pentru investiții realizate în Republica Moldova**

## Dispoziții generale

1. Prezenta hotărâre instituie o schemă de ajutor de stat regional pentru investiții realizate în Republica Moldova, (în continuare „schemă”), având ca obiectiv dezvoltarea regională prin sprijinirea întreprinderilor din industria prelucrătoare care realizează investiții în conformitate cu sectoarele prioritare enumerate în Anexa nr.1.
2. În sensul prezentei scheme, se definesc următoarele noțiuni:
3. furnizor al ajutorului de stat regional pentru investiții realizate în Republica Moldova este Ministerul Dezvoltării Economice și Digitalizării.
4. „beneficiar al ajutorului de stat regional” este orice întreprindere care îndeplinește condițiile stipulate la pct. 17. din schemă;
5. „actul de acordare a ajutorului de stat regional” este documentul juridic încheiat ca urmare a acordului de voință realizat între beneficiarul ajutorului de stat regional și furnizorul acestuia prin care se stabilesc raporturile juridice dintre acestea, inclusiv drepturile și obligațiile părților;
6. „intensitatea ajutorului” înseamnă valoarea brută a ajutorului exprimată ca procent din cheltuielile eligibile, înainte de deducerea impozitelor sau a altor taxe;
7. „echivalent subvenție brută” înseamnă valoarea actualizată a ajutorului echivalentă cu valoarea acestuia în cazul în care ar fi fost acordat sub formă de grant beneficiarului, înainte de impozitare sau de alte impuneri;
8. „întreprindere” este orice agent economic cu firmă (titulatură) proprie, persoană juridică sau persoană fizică, înființată de antreprenor în modul stabilit de legislație;
9. „activitate economică” reprezintă orice activitate care constă în furnizarea de bunuri, servicii și lucrări pe o piață;
10. „investiţie iniţială” reprezintă:
11. o investiție în imobilizări corporale și necorporale legată de una sau mai multe dintre următoarele activități:
12. înființarea unei noi unităţi;
13. extinderea capacității unei unităţi existente;
14. diversificarea producției unei unităţi prin produse sau servicii care nu au fost fabricate anterior în unitate sau;
15. o schimbare fundamentală a procesului general de producție a produsului (produselor) sau a prestării generale a serviciului (serviciilor) vizat(e) de investiția în unitate; sau
16. o achiziționare de active aparținând unei unităţi care a fost închisă sau care ar fi fost închisă dacă nu ar fi fost cumpărată. Simpla achiziționare a acțiunilor unei întreprinderi nu reprezintă o investiție inițială, respectiv, investițiile de înlocuire nu constituie investiții inițiale;.
17. „schimbare fundamentală în procesul general de producție” înseamnă implementarea unei inovații de proces fundamentale. Simpla înlocuire a activelor individuale fără modificarea fundamentală a întregului proces de producție nu este considerată o investiție inițială de tipul schimbării fundamentale în procesul general de producție;
18. „cheltuieli eligibile” reprezintă valoarea costurilor/cheltuielilor, fără taxa pe valoarea adăugată, aferente realizării, pentru achiziționarea, după caz, imobilizărilor corporale și necorporale aferente investițiilor inițiale în Republica Moldova. Cheltuielile eligibile se justifică prin documente confirmative, potrivit art.12 din Legea contabilităţii şi raportării financiare nr.287/2017;
19. „terți care nu au legături cu cumpărătorul” înseamnă persoane fizice sau juridice care nu se regăsesc în cel puţin unul dintre următoarele cazuri:
20. persoane fizice care au calitate de soț/soție sau rude până la gradul al II-lea;
21. persoane fizice care au calitate de angajat al cumpărătorului;
22. „imobilizări corporale” reprezintă mijloace fixe: clădiri nerezidențiale, construcţii inginerești (speciale), instalații de transmisie, utilaje, mijloace de transport şi alte mijloace fixe; resurse minerale; active biologice imobilizate;
23. „imobilizări necorporale” reprezintă invenții, mărci, licențe, know-how-uri, francize, programe informatice, desene și modele industriale, website-uri, drepturi de utilizare a imobilizărilor corporale primite sub formă de aport la capitalul social, alte imobilizări necorporale;
24. „proiect mare de investiții” reprezintă o investiție cu cheltuieli eligibile mai mari de 50 de milioane de euro, calculată la data acordării ajutorului, la cursul Băncii Naționale a Moldovei din ziua respectivă;
25. „activitate identică sau similară” înseamnă o activitate din aceeași clasă (cod numeric din patru cifre) din Clasificatorul Activităților din Economia Moldovei;
26. „proiect unic de investiții” reprezintă orice investiţie iniţială care vizează o activitate identică sau o activitate similară demarată de același beneficiar (la nivel de grup) într-un interval de 3 ani de la data demarării lucrărilor la o altă investiție care beneficiază de ajutor în aceeași regiune de dezvoltare;
27. „valoarea ajustată a ajutorului de stat regional” reprezintă valoarea maximă permisă a ajutoarelor pentru un proiect mare de investiții și este calculată conform formulei:

Valoarea maximă a ajutoarelor = R × (A + 0,50 × B + 0,34 × C), unde:

- R este intensitatea maximă a ajutoarelor aplicabilă în zona respectivă, cu excepția intensității majorate a ajutoarelor pentru IMM-uri;

- A este partea din costurile eligibile în valoare de 50 de milioane de euro,

- B este partea din costurile eligibile cuprinsă între 50 de milioane de euro și 100 milioane de euro,

- C este partea din costurile eligibile de peste 100 milioane de euro;

1. „finalizarea investiţiei” înseamnă 3 ani de la demararea lucrărilor;
2. „IMM” este o întreprindere mică sau mijlocie;
3. „întreprindere mijlocie” este definită conform prevederilor legale specifice;
4. „întreprindere mică” este definită conform prevederilor legale specifice;
5. „întreprindere mare” înseamnă o întreprindere care nu îndeplinește condițiile pentru a fi considerată întreprindere mică sau mijlocie, în conformitate cu prevederile legale;
6. „întreprindere aflată în dificultate” este o întreprindere care, fără intervenția statului, va fi obligată, aproape sigur, să își înceteze activitatea în termen scurt sau mediu. O întreprindere este considerată a fi în dificultate dacă este îndeplinită cel puțin una dintre următoarele condiții:
7. în cazul unei societăţi comerciale [alta decât un IMM care există de cel mult 3 ani], atunci când mai mult de jumătate din capitalul său social subscris a fost redus din cauza pierderilor acumulate. ;
8. în cazul unei societăţi comerciale în care cel puţin unii dintre asociaţi au răspundere nelimitată pentru creanțele societăţii [alta decât un IMM care există de cel mult 3 ani], atunci când mai mult de jumătate din capitalul propriu așa cum reiese din contabilitatea societăţii a dispărut din cauza pierderilor acumulate. În sensul acestei definiții, „o societate comercială în care cel puţin unii dintre asociaţi au răspundere nelimitată pentru creanțele societăţii” se referă în special la acele tipuri de societăţi menţionate în anexa II la Directiva 2013/34/UE;
9. atunci când întreprinderea face obiectul unei proceduri colective de insolvență sau îndeplinește criteriile prevăzute în Legea insolvabilității nr. 149/2012 pentru ca o procedură colectivă de insolvenţă să fie deschisă la cererea creditorilor săi;
10. Atunci când întreprinderea a primit ajutor pentru salvare și nu a rambursat încă împrumutul sau nu a încetat garanţia sau a primit ajutoare pentru restructurare și face încă obiectul unui plan de restructurare.
11. în cazul unei întreprinderi care nu este un IMM, atunci când, în ultimii 2 ani:
12. raportul datorii/capitaluri proprii al întreprinderii este mai mare de 7,5; și
13. capacitatea de acoperire a dobânzilor calculată pe baza EBITDA se situează sub 1,0.
14. „acordarea ajutorului” înseamnă încheierea actului de acordare a ajutorului de stat regional, prevăzut la sub pct. 2.2.;
15. „plata ajutorului” înseamnă acordarea transferul efectiv către beneficiar al avantajului reprezentat de scutirea la plata impozitului pe venit și de către grant.
16. „data acordării ajutorului de stat regional” este reprezentat de momentul încheierii actului de acordare prevăzut la sub pct. 2.2.;
17. „data plății ajutorului de stat regional” este reprezentat de momentul transferului efectiv al avantajului reprezentat de grant și scutirea la plata impozitului pe venit către beneficiar, respectiv fiecare dată la care obligația de plată a impozitului pe venit ar fi devenit exigibilă pentru beneficiar în absența aplicării prevederilor schemei.;
18. „producție agricolă primară” înseamnă producţia de produse ale solului şi ale creşterii animalelor, enumerate în anexa nr. III, fără a se mai efectua o altă operațiune de modificare a naturii produselor respective;
19. „produse agricole” înseamnă produsele enumerate în anexa nr III, cu excepţia produselor obţinute din pescuit şi din acvacultură enumerate în Anexa nr. IV;
20. „comercializarea produselor agricole” înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfășoară în unitățile comerciale;
21. „prelucrarea produselor agricole” înseamnă prelucrare primară, definită în conformitate cu art. 3 din Legea nr. 71/2023 cu privire la subvenționarea în agricultură și mediul rural;;
22. „producția primară de produse pescărești și de acvacultură” înseamnă toate operațiunile legate de pescuitul, creșterea sau cultivarea organismelor acvatice, precum și activitățile desfășurate în ferme sau la bord necesare pentru pregătirea unui animal sau a unei plante pentru prima vânzare, inclusiv tranșarea, filetarea sau congelarea, și prima vânzare către revânzători sau prelucrători;
23. „produse pescărești și de acvacultură” înseamnă produsele enumerate la Anexa V. ;
24. „prelucrarea și comercializarea produselor pescărești și de acvacultură” înseamnă toate operațiunile, inclusiv manipularea, tratarea și transformarea, efectuate după momentul debarcării – sau al recoltării, în cazul acvaculturii – care au ca rezultat un produs prelucrat, precum și distribuția acestuia;
25. „locația” / „amplasamentul” investiției înseamnă locul în care se amplasează activele care formează proiectul de investiții pentru care se solicită finanțare;
26. „relocare” înseamnă transferul unei activități identice sau similare sau a unei părți din aceasta de la o unitate localizată în unul dintre Statele membre ale Uniunii Europene sau ale Asociației Europene a Liberului Schimb respectiv către unitatea localizată în Republica Moldova unde are loc investiția care beneficiază de ajutor (unitatea care beneficiază de ajutor). Există un transfer în cazul în care produsul de la unitatea inițială și de la unitatea care beneficiază de ajutor au cel puțin parțial aceleași scopuri, îndeplinesc cerințele sau necesitățile aceluiași tip de clienți și se pierd locuri de muncă în activități identice sau similare la una din unitățile inițiale ale beneficiarului ajutorului din Uniunea Europeană;
27. „demararea lucrărilor” înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, precum obținerea permiselor și realizarea studiilor preliminare de fezabilitate nu sunt considerate drept demarare a lucrărilor. În cazul preluărilor, „demararea lucrărilor” corespunde datei la care au fost cumpărate activele legate direct de unitatea achiziționată;
28. „contribuția proprie” înseamnă resursele de natură strict financiară ale întreprinderii destinate realizării investiţiei iniţiale, obţinute din surse proprii, respectiv majorare de capital social, profit reinvestit, împrumut intra-grup, credit bancar sau finanșarea prin intermediul pieței de capital, sub o formă care să nu facă obiectul niciunui alt sprijin public.
29. „industrie siderurgică” înseamnă producția unuia sau mai multora dintre următoarele produse:
30. fontă și feroaliaje: fontă pentru fabricarea oțelului, fontă de turnătorie și alte fonte brute, fontă-oglindă și feromangan cu conținut ridicat de carbon, fără a include alte feroaliaje;
31. produse brute și produse semifinite din fier, din oțel obișnuit sau din oțel special: oțel lichid turnat sau nu în lingouri, inclusiv lingouri pentru forjarea produselor semifinite: blumuri, țagle și brame, sleburi; bare din tablă și bare din tablă cositorită; rulouri mari laminate la cald, cu excepția producției de oțel lichid pentru piese turnate a turnătoriilor mici și mijlocii;
32. produse finite la cald din fier, din oțel obișnuit sau din oțel special: șine, traverse, etriere și eclise, grinzi, profile grele și bare de minimum 80 mm, palplanșe, bare și profile de maximum 80 mm și benzi de oțel de maximum 150 mm, sârmă laminată, profile cu secțiunea rotundă și pătrată pentru țevi, benzi de oțel și benzi laminate la cald (inclusiv benzile pentru țevi), table laminate la cald (acoperite și neacoperite), plăci și table cu grosimea de minimum 3 mm, oțeluri late de minimum 150 mm, cu excepția produselor trefilate, barelor calibrate și pieselor turnate din fontă;
33. produse finite la rece: tablă cositorită, tablă acoperită cu plumb, tablă neagră, table galvanizate, alte table acoperite, table laminate la rece, oțel de tole, benzi destinate fabricării tablei cositorite, plăci laminate la rece, în rulouri și în benzi;
34. țevi: toate țevile de oțel fără sudură, țevile de oțel sudate cu diametrul mai mare de 406,4 mm.
35. „lignit” înseamnă lignit de calitate inferioară de categoria C sau ortolignit și de calitate inferioară de categoria B sau metalignit, astfel cum este definit de Sistemul internațional de codificare pentru cărbune stabilit de Comisia Economică pentru Europa a Organizației Națiunilor Unite.
36. „cărbune” înseamnă cărbune de calitate superioară, medie și inferioară de categorie A și B, astfel cum este definit de Sistemul internațional de codificare pentru cărbune stabilit de Comisia Economică pentru Europa a Organizației Națiunilor Unite și clarificat în Decizia Consiliului din 10 decembrie 2010 privind ajutorul de stat pentru facilitarea închiderii minelor de cărbune necompetitive (JO L 336, 21.12.2010, p. 24).
37. „grant” înseamnă suma nerambursabilă acordată benefeciarilor schemei de ajutor de stat.
38. „planul de investiții” este un document sintetic, prezentat în format tabelar, care cuprinde exclusiv valorile corespunzătoare cheltuielilor eligibile și neeligibile aferente investiției inițiale, pe categorii și cu determinarea valorii totale a investiției și a calendarului realizării investiției. Activele eligibile şi neeligibile incluse în planul de investiții trebuie să fie în proprietatea exclusivă a întreprinderii beneficiare de ajutor de stat pe perioada implementării şi menţinerii investiţiei.

## Domeniul de aplicare

1. Schema se aplică întreprinderilor din industria prelucrătoare care efectuează investiții pe teritoriul Republicii Moldova în sectoarele prioritare, conform Anexei nr. 1.
2. Nu se acordă ajutor de stat regional pentru activitățile realizate de întreprinderile care își desfășoară activitatea în următoarele sectoare și/sau care vizează următoarele activități:
3. domeniul producției primare de produse pescărești și de acvacultură;
4. sectorul prelucrării și comercializării produselor pescărești și de acvacultură, în cazul în care cuantumul ajutoarelor este stabilit pe baza prețului sau a cantității de produse achiziționate sau introduse pe piață;
5. domeniul producției primare de produse agricole;
6. sectorul prelucrării și comercializării produselor agricole, în unul din următoarele cazuri:
7. atunci când valoarea ajutoarelor este stabilită pe baza prețului sau a cantității de produse de acest tip achiziționate de la producători primari sau introduse pe piață de întreprinderile respective;
8. atunci când ajutoarele sunt condiționate de transferarea lor parțială sau integrală către producătorii primari;
9. e) activități legate de export, în sensul ajutoarelor legate direct de cantităţile exportate, ajutoare destinate înființării şi funcționării unei reţele de distribuţie sau destinate altor cheltuieli curente legate de activitatea de export;
10. f) sectoarele siderurgic, al lignitului, al cărbunelui și al comunicațiilor în bandă largă;
11. g) sectorul transporturilor și pentru infrastructurile conexe;
12. h) sectorul producerii, stocării, transportului și distribuției de energie și pentru infrastructurile energetice.
13. Un solicitant care își desfășoară activitatea atât în sectoare/domenii eligibile, cât și în sectoare/domenii neeligibile, așa cum sunt menționate la pct. (3) și (4), poate beneficia de finanțare în cadrul schemei pentru domeniile de activitate eligibile, cu condiția prezentării documentelor contabile care atestă separarea evidenței acestor activități sau o distincție între cheltuieli, pentru a demonstra că activitățile desfășurate în sectoarele excluse nu beneficiază de ajutoarele regionale acordate în baza schemei.
14. Nu se acordă ajutor de stat regional întreprinderilor aflate în dificultate.

## Bugetul și perioada de valabilitate a schemei

1. Ajutorul de stat regional se acordă prin semnarea actului de acordare a ajutorului de stat regional prevăzut la sub pct. 2.2., în urma îndeplinirii condițiilor prevăzute de schemă.
2. Semnarea actului de acordare se realizează de la data intrării în vigoare a schemei și până la data de 31.12.2034, în limita bugetului schemei.
3. Ajutorul de stat regional se plătește, în cadrul schemei, până la data de 31.12.2036, în condițiile respectării prevederilor schemei.
4. Valoarea estimată totală a ajutorului de stat acordat în baza schemei (bugetul schemei) este de 2,0 miliarde de lei (aproximativ 100 milioane de euro), din care 1,5 miliarde lei pentru reduceri la plata la impozit pe venit și 0,5 miliarde lei pentru grant. Pentru fiecare proiect de investiții va fi acordat ajutor de stat sub formă de grant, în proporție de 25%, și sub formă de reducere la plata impozitului pe venit, în proporție de 75%.
5. Numărul total estimat al întreprinderilor care urmează să beneficieze de ajutor de stat în baza schemei este de maxim 150.
6. Valoarea maximă a ajutorului de stat acordat unui proiect nu va depăși 20% din valoarea bugetului schemei, așa cum este aceasta prevăzută la pct. 10.

## Efectul stimulativ

1. Schema se aplică numai ajutoarelor de stat regional care au efect stimulativ.
2. Se consideră că ajutoarele de stat au un efect stimulativ atunci când acestea modifică comportamentul întreprinderii solicitante astfel încât aceasta să desfășoare o activitate suplimentară prin care contribuie la dezvoltarea unei regiuni de dezvoltare, activitate pe care nu ar fi desfășurat-o sau pe care ar fi desfășurat-o într-un mod diferit sau limitat sau într-un alt loc în cazul în care ajutoarele nu ar fi fost acordate. Ajutoarele nu trebuie să subvenționeze cheltuielile unei activități pe care întreprinderea ar desfășura-o în orice caz și nu trebuie să compenseze riscul comercial normal al unei activități economice.
3. Efectul de stimulare poate fi dovedit în două moduri:
4. ajutoarele oferă un stimulent pentru a lua o decizie pozitivă de a investi în regiunea de dezvoltare în cauză, deoarece, în caz contrar, investiția nu ar fi suficient de profitabilă pentru beneficiarul ajutorului nicăieri în Spațiul Economic European (scenariul 1, decizia de investiție);
5. ajutorul oferă un stimulent pentru a efectua o investiție planificată în regiunea de dezvoltare în cauză, mai degrabă decât într-un alt loc, deoarece compensează dezavantajele și costurile nete ale investiției în regiunea de dezvoltare în în cauză (scenariul 2, decizia privind amplasarea).

## Criterii de eligibilitate pentru proiectele de investiții

1. Prin intermediul schemei se pot acorda ajutoare de stat regionale pentru proiectele de investițiicare îndeplinesc cumulativ următoarele condiții la data acordării ajutorului de stat:
2. conduc la realizarea unor investiții inițiale, astfel cum au fost acestea definite la pct. 2.8.
3. au o valoare totală a cheltuielilor eligibile, fără taxa pe valoarea adăugată, de minimum10 milioane lei.
4. lucrările pentru realizarea proiectelor de investiții au fost demarate după data depunerii cererii de acordare a ajutorului de stat regional, prevăzută la pct. 36.
5. activele achiziționate pentru realizarea proiectului de investiții trebuie să fie noi, cu excepția celor achiziționate de IMM-uri sau pentru achiziționarea unei unități.

## Criterii de eligibilitate pentru beneficiari

1. Sunt eligibile întreprinderile care îndeplinesc cumulativ următoarele condiții la data acordării ajutorului de stat regional:
2. realizează, pe teritoriul Republicii Moldova, investiții inițiale.
3. realizează investiții în unul dintre sectoarele de activitate prevăzute în Anexa nr. 1.
4. nu sunt întreprinderi în dificultate.
5. nu fac obiectul unui ordin de recuperare a unui ajutor de stat în urma unei decizii anterioare a Consiliului Concurenței privind declararea unui ajutor de stat ca fiind ilegal și incompatibil, sau, în cazul în care solicitantul ajutorului a făcut obiectul unei astfel de decizii, aceasta trebuie să fi fost deja executată și ajutorul integral recuperat, inclusiv dobânda de recuperare aferentă.
6. nu au efectuat o relocare către unitatea în care urmează să aibă loc investiția inițială pentru care se solicită ajutorul în ultimii 2 ani anteriori înregistrării cererii de acordare a ajutorului şi, la momentul înregistrării cererii de acordare a ajutorului, oferă un angajament că nu vor face acest lucru pentru o perioadă de până la 2 ani după finalizarea investiției inițiale pentru care se solicită ajutorul.
7. au îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat, în conformitate cu cadrul normativ.
8. au capitalurile proprii pozitive în ultimul exercițiu financiar încheiat.
9. nu beneficiază de ajutor de stat în cadrul schemei de ajutor de stat instituită în baza art. 49 din Codul Fiscal al Republicii Moldova.
10. Întreprinderile nou-înființate pot beneficia de ajutor de stat regional în baza schemei dacă îndeplinesc cumulativ criteriile prevăzute la subpct.17.1. – 17.6. , precum şi dacă nu aparţin unor acţionari care deţin sau au deţinut în ultimii 2 ani anterior datei înregistrării cererii de acordare a ajutorului o altă întreprindere care desfăşoară sau a desfăşurat activitatea pentru care solicită finanţare.

## Criterii de eligibilitate pentru cheltuieli

1. La stabilirea valorii intensității ajutorului de stat regional acordat fiecărui beneficiar, sunt considerate eligibile cheltuielile legate de realizarea sau achiziționarea, după caz, de imobilizări corporale și necorporale, fără a include taxa pe valoarea adăugată. Aceste cheltuieli trebuie să fie asociate cu implementarea proiectelor de investiții inițiale localizate în Republica Moldova.
2. Activele necorporale trebuie să îndeplinească cumulativ următoarele condiții de eligibilitate:
3. să fie utilizate exclusiv în cadrul unității care primește ajutorul;
4. să fie amortizabile;
5. să fie achiziționate în condițiile pieței de la terți care nu au legături cu cumpărătorul;
6. să fie incluse în activele beneficiarului și trebuie să rămână asociate proiectului pentru care s-a acordat ajutorul pe o perioadă de minimum 5 ani (3 ani în cazul IMM-urilor).
7. Pentru a fi considerate eligibile, cheltuielile aferente imobilizărilor necorporale nu pot depăşi 50% din totalul cheltuielile eligibile aferente investiţiei.
8. În cazul achiziţionării activelor unei unităţi, în înțelesul subpct. 2.9.2., se iau în considerare numai cheltuielile de cumpărare a activelor de la terți care nu au legătură cu cumpărătorul.

În cazul în care un membru al familiei proprietarului inițial ori unul sau mai mulți angajați preiau o întreprindere mică, condiția ca activele să fie cumpărate de la terți care nu au legătură cu cumpărătorul nu se aplică. Tranzacția are loc în condiţiile pieţei. Dacă achiziţionarea activelor unei unităţi este însoţită de o investiţie suplimentară eligibilă pentru ajutor regional, cheltuielile eligibile ale acestei investiţii suplimentare ar trebui să fie adăugate la cheltuielile de achiziționare a activelor unităţii. Dacă a fost deja acordat un ajutor pentru achiziţionarea activelor înainte de cumpărarea acestora, cheltuielile acestor active se deduc din cheltuielile eligibile aferente achiziţionării unei unităţi.

1. Investiția finanțată prin ajutor de stat regional în baza prezentei scheme trebuie menținută în regiunea în cauză pentru o perioadă de cel puţin 5 ani de la finalizarea investiţiilor, cu excepția IMM-urile – pentru perioada de cel puțin 3 ani. Această condiție nu împiedică înlocuirea, fără acordarea unui nou ajutor, a unei instalații sau a unui echipament care a devenit depășit sau a fost distrus în această perioadă cu condiţia ca activitatea economică să fie menținută în regiunea în cauză pentru perioada minimă de 5 ani (3 ani în cazul IMM-urilor) iar înlocuirea să fie adusă la cunoștința furnizorului în termen de 30 de zile de la realizarea sa.
2. În cazul ajutoarelor acordate întreprinderilor mari pentru o schimbare fundamentală a procesului de producție, cheltuielile eligibile trebuie să depășească amortizarea efectuată în cursul ultimelor trei exerciții financiare pentru activele legate de activitatea care trebuie să fie modernizată.
3. În cazul ajutoarelor acordate pentru diversificarea unei unități existente, cheltuielile eligibile trebuie să depășească cu cel puțin 200% valoarea contabilă a activelor reutilizate, astfel cum au fost înregistrate în exercițiul financiar ce precedă începerea lucrărilor.
4. Beneficiarul ajutorului de stat regional trebuie să asigure o contribuţie financiară de cel puţin 25% din cheltuielile eligibile, fie prin resurse proprii, fie prin finanţare externă, sub o formă care să nu facă obiectul niciunui alt sprijin public.
5. Ajutorul de stat regional se acordă întreprinderilor, cu respectarea prevederilor schemei, prin măsurile de sprijin prevăzute la pct. 34., în raport cu cheltuielile eligibile şi în limita intensității maxim admisibile.

## Calculul intensității

1. Valorile maxime ale ratei intensității ajutorului de stat regional de care poate beneficia o întreprindere, în cadrul schemei, în raport cu cheltuielile eligibile și în funcție de localizarea investiției, sunt prevăzute în Anexa nr. 2.
2. În sensul schemei, echivalentul subvenției brute se calculează prin însumarea valorilor actualizate ale tranșelor scutirii prevăzute la pct.34. și / sau ale grantului, după caz. În cazul reducerii plății impozitului pe venit, ratele dobânzii care trebuie aplicate la actualizare sunt ratele de actualizare în vigoare la diferitele date la care se transferă avantajul fiscal. În cazul grantului, ratele dobânzii care trebuie aplicate la actualizare sunt ratele de actualizare în vigoare la momentul acordării ajutorului.
3. Echivalentul subvenției brute aferent fiecărui proiect de investiții nu va depăși valoarea maximă a ajutorului ce poate fi acordat, calculată prin aplicarea ratei procentuale a intensității specifică regiunii în care se va realiza proiectul de investiții, așa cum este aceasta prevăzută în Anexa nr. 2, asupra valorii totale a cheltuielilor eligibile ale proiectului actualizate. Cheltuielile eligibile se actualizează la valoarea pe care o au la momentul acordării ajutoarelor, rata dobânzii utilizată în scopul actualizării fiind rata aplicabilă la data acordării ajutorului.
4. Valoarea maximă a ajutorului ce poate fi acordat, prevăzută la pct. 30, aferentă fiecărui proiect, este calculată de furnizor la momentul acordării ajutorului.
5. În cazul în care investiția este un proiect mare de investiții, valoarea maximă totală a ajutorului ce poate fi acordat, prevăzută la pct. 30, nu depășește valoarea ajutorului ajustat pentru proiecte mari de investiții.
6. Dacă investiția inițială pentru care se va acorda ajutor de stat regional în baza schemei face parte dintr-un proiect unic de investiție, iar acesta din urmă reprezintă un proiect mare de investiții, valoarea maximă totală a ajutorului ce poate fi acordat, prevăzută la pct.30, pentru proiectul unic de investiții nu trebuie să depășească valoarea ajustată a ajutorului. Cursul de schimb și rata de actualizare care trebuie aplicate în sensul acestei norme sunt cele aplicabile la data acordării ajutorului pentru primul proiect din cadrul proiectului unic de investiții.

## Modalitatea de acordare a ajutorului de stat

1. Ajutorul de stat regional se acordă în cadrul schemei prin reducerea de la plata impozitului pe venit în proporție de 50% din cota stabilită la art.15, lit. b) din Codul Fiscal nr.1163/1997, și prin intermediul unui grant.
2. Măsurile de sprijin menționate la pct.34 se acordă în legătură cu investițiile inițiale realizate de către întreprinderi pe teritoriul Republicii Moldova.
3. După intrarea în vigoare a schemei, întreprinderile care își propun să realizeze investiții inițiale pe teritoriul Republicii Moldova transmite furnizorului cererea de acordare a ajutorului de stat regional în baza schemei.
4. Cererea de ajutor de stat conține cel puțin următoarele informații:
5. denumirea întreprinderii și dimensiunea acesteia;
6. descrierea proiectului de investiții;
7. data demarării lucrărilor;
8. data finalizării investiției;
9. locația/amplasamentul realizării investiției;
10. lista cheltuielilor aferente proiectului de investiții (planul de investiții);
11. valoarea ajutorului de stat regional solicitat.
12. În cazul în care întreprinderea solicitantă demarează lucrările anterior depunerii cererii de acordare a ajutorului, întregul proiect de investiții nu este eligibil.
13. Furnizorul analizează cererea și înștiințează întreprinderile solicitante asupra rezultatului evaluării preliminare. Decizia cu privire la eligibilitatea beneficiarilor și a proiectelor de investiții depuse este luată de către un organ colegial interinstituțional, creat prin Ordinul Ministrului Dezvoltării Economice și Digitalizării.
14. În cazul în care întreprinderea solicitantă este eligibilă, aceasta încheie cu furnizorul, în baza acordului de voință al ambelor părți, actul de acordare a ajutorului de stat regional prin care se vor stabili cel puțin următoarele aspecte:
    1. acordarea ajutorului de stat regional în condițiile schemei, fiind făcută trimitere expresă la aceasta;
    2. instrumentul utilizat pentru acordarea ajutorului de stat regional, respectiv reduceri de la plata impozitului pe venit, în conformitate cu prevederile art. 493 din Codul Fiscal nr.1163/1997 și grant.
    3. valoarea nominală și actualizată a cheltuielilor eligibile ale proiectului de investiție, așa cum sunt acestea stabilite la pct. 19. Cheltuielile eligibile se actualizează la valoarea pe care o au la momentul acordării ajutoarelor, rata dobânzii utilizată în scopul actualizării fiind rata de actualizare aplicabilă la data acordării ajutorului;
    4. eventualul caracter de proiect unic și / sau investiție mare;
    5. valoarea maximă a ratei intensității ajutorului de stat, așa cum este aceasta stabilită la pct.28.;
    6. valoarea maximă a ajutorului ce poate fi acordat, calculată prin aplicarea ratei procentuale a intensității, prevăzute la sub pct. 40.5., asupra valorii totale a cheltuielilor eligibile actualizate, stabilite conform sub pct. 40.3.;
    7. perioada de plată a ajutorului de stat regional, limitată la perioada prevăzută la pct. 9. și momentul atingerii valorii intensității maxime a ajutorului de stat regional sau a cuantumului maxim al ajutorului de stat regional;
    8. obligația pentru beneficiar de a menține investiția ale cărei costuri au fost stabilite conform literei 40.3., pentru o perioadă de cel puțin 5 ani sau de 3 ani, în cazul întreprinderilor mici și mijlocii, de la data acordării ajutorului de stat regional;
    9. obligația pentru beneficiar de revenire la obligația de plată a impozitului pe venit indicat la sub pct. 40.2. la momentul atingerii valorii maxime a intensității ajutorului de stat sau a cuantumului maxim al ajutorului de stat;
    10. obligația pentru beneficiar de rambursare a ajutorului ce depășește valoarea maximă a intensității ajutorului de stat sau a cuantumului maxim al ajutorului de stat, cu dobânzile aferente;
    11. obligația pentru beneficiar de rambursare a ajutorului de stat regional primit în situația nerespectării obligației de la sub pct.40.8;
    12. obligația păstrării pentru o perioadă de 10 ani a datelor și informațiilor privind ajutorul de stat regional acordat;
    13. valoarea ajutorului acordat defalcat pe tip de instrument (scutire și / sau grant).
    14. orice alte drepturi și obligații ce apar ca urmare a aplicării schemei de ajutor de stat regional.
15. Plata ajutorului de stat regional în baza schemei se realizează în raport cu obligațiile fiscale de plată aferente impozitului pe venit, care devin exigibile după data finalizării investiției.
16. Prin derogare de la pct. 41. pentru proiectele de investiții ale căror cheltuieli eligibile depășesc valoarea de 30.000.000 milioane de lei, acordarea ajutorului de stat în baza schemei se realizează în legătură cu obligațiile de plată aferente impozitului pe venit, care devin exigibile după data încheierii actului de acordare prevăzut la pct.3.

## Cumulul ajutoarelor

1. Ajutorul de stat regional acordat în baza schemei poate fi cumulat cu orice alt ajutor de stat sau de minimis, cu excepția ajutorului de stat instituit în baza art. 49 din Codul fiscal nr.1163/1997, atât timp cât acestea din urmă vizează cheltuielile eligibile identificabile diferite.
2. Ajutorul de stat acordat în baza schemei poate fi cumulat cu orice alt ajutor de stat sau de minimis, în legătură cu aceleași cheltuieli eligibile, care se suprapun parțial sau integral, numai în cazul în care cumulul respectiv nu duce la depășirea pragului maxim al intensității așa cum este aceasta stabilită la sub pct. 40.5.

## Obligații furnizor

1. Furnizorul de ajutor de stat are următoarele obligații:
2. analizează solicitările beneficiarilor prevăzute la pct.36;
3. înștiințează întreprinderile solicitante asupra eligibilității acestora și a proiectelor depuse;
4. acordă ajutorul de stat beneficiarilor, cu respectarea prevederilor schemei, prin încheierea actului de acordare cu beneficiarii, prevăzut la pct. 40.;
5. monitorizează permanent, conform prevederilor capitolului XIII , ajutoarele de stat acordate în vederea dispunerii măsurilor care se impun în cazul încălcării condițiilor impuse prin schemă sau prin legislația națională aplicabilă;
6. realizează verificări periodice pentru stabilirea modului de respectarea a intensității și a valorii maxime admisibile a ajutorului și realizează rapoarte privind beneficiarii care mai pot primi ajutor de stat, beneficiarii care au atins pragul maxim al intensității sau al valorii ajutorului și beneficiarii care au depășit pragul maxim al intensității sau al valorii ajutorului;
7. întreprinde demersurile necesare, la nivelul fiecărui beneficiar, pentru stoparea măsurii de ajutor de stat la momentul atingerii valorii intensității maxime a ajutorului de stat sau a cuantumului maxim al ajutorului de stat și pentru recuperarea ajutorului de stat plătit ce depășește valoarea intensității maxime a ajutorului de stat sau a cuantumului maxim al ajutorului de stat, inclusiv a dobânzii aferente;
8. întreprinde demersurile necesare pentru recuperarea integrală a ajutorului de stat plătit în situația nerespectării obligaţiei prevăzute la sub. pct. 47.2;
9. păstrează, pe o durată de cel puțin 10 ani de la data acordării ultimului ajutor de stat în baza schemei, evidențe detaliate privind ajutoarele de stat acordate. Aceste evidențe trebuie să conțină toate informațiile necesare pentru a demonstra respectarea condițiilor impuse de legislația națională în domeniul ajutorului de stat;
10. asigură obligația privind transparența prevăzută la pct.56.;
11. raportează Consiliului Concurenței ajutoarele de stat acordate, precum și plățile efectuate în cadrul acestora, impunerile de recuperare a ajutoarelor și recuperările efectuate;
12. răspunde solicitărilor Consiliului Concurenței sau ale Comisiei Europene cu privire la ajutoarele de stat acordate în baza schemei, în formatul și termenele solicitate de acestea.

## Drepturi și obligații beneficiar

1. Beneficiarii de ajutor de stat regional au dreptul de a primi ajutorul de stat, în condițiile prevăzute în schemă.
2. Beneficiarii de ajutor de stat regional au următoarele obligații:
3. informează furnizorul, înainte de acordarea ajutorului de stat, asupra oricăror alte ajutoare de stat sau de minimis aferente acelorași cheltuieli eligibile, primite sau solicitate și asupra existenței unui proiect unic de investiții.
4. asigură o contribuţie financiară de cel puţin 25% din cheltuielile eligibile, fie prin resurse proprii, fie prin finanţare externă, sub o formă care să nu facă obiectul niciunui alt sprijin public;
5. mențin investiția ale cărei cheltuieli au fost stabilite conform pct. 20, pentru o perioadă de cel puțin 5 ani sau de 3 ani, în cazul întreprinderilor mici și mijlocii, de la data acordării ajutorului;
6. restituie integral valoarea ajutorului de stat primit în situația nerespectării obligației de la sub pct. 47.2.;
7. raportează furnizorului schemei toate datele și informațiile necesare pentru monitorizarea ajutorului, în termenul și formatul indicat de acesta;
8. restituie parțial sau integral valoarea ajutorului de stat primit în situația nerespectării condițiilor de acordare și utilizare a ajutorului, inclusiv dobânda aferentă;
9. păstrează, pe o perioadă de minim 10 ani fiscali de la data acordării ajutorului în cadrul schemei, toate documentele referitoare la ajutorul de stat de stat primit pentru a demonstra respectarea tuturor condițiilor impuse de legislația în acest domeniu;
10. nu au efectuat o relocare către unitatea în care urmează să aibă loc investiția inițială pentru care se solicită ajutorul în ultimii 2 ani anteriori înregistrării cererii de acordare a ajutorului şi nu vor face acest lucru pentru o perioadă de până la 2 ani după finalizarea investiției inițiale pentru care se solicită ajutorul.

## Monitorizare

1. Furnizorul ajutorului de stat asigură monitorizarea ajutoarelor de stat acordate în baza schemei.
2. Furnizorul este obligat să verifice respectarea condițiilor de acordare a ajutoarelor de stat și să dispună măsurile ce se impun în situația în care aceste condiții nu au fost respectate.
3. Monitorizarea ajutoarelor de stat se realizează pe baza datelor și informațiilor transmise de către beneficiari și / sau obținute de către furnizor prin controale la fața locului.
4. Beneficiarii au obligația de a transmite toate datele și informațiile în legătură cu ajutoarele de stat acordate în baza schemei solicitate de către furnizor și / sau de către Consiliul Concurenței.

## Recuperarea ajutoarelor

1. Recuperarea ajutorului de stat se realizează de către furnizorul schemei, conform prevederilor Legii nr. 139/2012 cu privire la ajutorul de stat. Pentru aceasta, furnizorul schemei de ajutor de stat va elabora metodologia de recuperare a ajutorului.
2. Valoarea ajutorului de stat recuperat se completează și cu valoarea dobânzii aferente, datorate de la data plății ajutorului de stat de recuperat până la data recuperării efective a acestuia. Rata de referință aplicabilă pentru calculul dobânzii este cea stabilită prin hotărârea Plenului Consiliului Concurenței.
3. Furnizorul își rezervă dreptul de a stopa acordarea sau plata ajutorului de stat sau de a solicita recuperarea ajutorului de stat deja plătit în cazul în care documentele și informațiile furnizate de către beneficiar în documentele depuse se dovedesc a fi incorecte sau false.

## Transparență

1. Pentru asigurarea transparenței ajutoarelor de stat, furnizorul are obligația de a publica pe pagina de web www.mded.gov.md următoarele informații privind măsura de ajutor de stat:
2. textul schemei;
3. furnizorul;
4. beneficiarii individuali;
5. denumirea, localizarea și valoarea investițiilor inițiale finanțate;
6. cuantumul, intensitatea și perioada de plată a ajutorului de stat acordat fiecărui beneficiar.

## Dispoziții finale

1. Anexele 1 și 2 fac parte integrantă din prezenta schemă de ajutor de stat.

**Anexa nr. 1 Schema de ajutor de stat**

**regional pentru investiții realizate în Republica Moldova**

**Lista sectoarelor de activitate pentru care se acordă ajutoare de stat**

|  |  |  |
| --- | --- | --- |
| **Nr.** | **CAEM** | **Denumire** |
| **Industria alimentară** | | |
|  | C 1010 | Producția, prelucrarea si conservarea cărnii si a produselor din carne |
|  | C 1020 | Prelucrarea si conservarea peștelui, crustaceelor si moluștelor |
|  | C 1030 | Prelucrarea si conservarea fructelor si legumelor |
|  | C1050 | Fabricarea produselor lactate |
|  | C 1060 | Fabricarea produselor de morărit, a amidonului si produselor din amidon |
|  | C 1070 | Fabricarea produselor de brutărie si a produselor făinoase |
|  | C 1080 | Fabricarea altor produse alimentare |
|  | C 1090 | Fabricarea preparatelor pentru hrana animalelor |
| **Fabricarea produselor textile** | | |
|  | C1320 | Productia de tesaturi |
|  | C 1330 | Finisarea materialelor textile |
|  | C 1390 | Fabricarea altor articole textile |
| **Fabricarea articolelor de îmbrăcăminte** | | |
|  | C 1410 | Fabricarea articolelor de imbracaminte, cu exceptia articolelor din blana |
|  | C 1420 | Fabricarea articolelor din blană |
|  | C 1430 | Fabricarea articolelor de imbracaminte prin tricotare sau crosetare |
| **Tăbăcirea si finisarea pieilor** | | |
|  | C 1510 | Tabacirea si finisarea pieilor; fabricarea articolelor de voiaj si marochinarie si a articolelor de harnasament; prepararea si vopsirea blanurilor |
|  | C 1520 | Fabricarea incaltamintei |
| **Prelucrarea lemnului** | | |
|  | C 1610 | Taierea si rindeluirea lemnului |
|  | C 1620 | Fabricarea produselor din lemn, pluta, paie si din alte materiale vegetale impletite |
| **Fabricarea hârtiei şi a produselor din hârtie** | | |
|  | C 1720 | Fabricarea articolelor din hartie si carton |
| **Fabricarea produselor de cocserie si a produselor obtinute din prelucrarea titeiului** | | |
|  | C 1920 | Fabricarea produselor obtinute din prelucrarea titeiului |
| **Fabricarea substanțelor şi a produselor chimice** | | |
|  | C 2010 | Fabricarea produselor chimice de baza, a ingrasamintelor si produselor azotoase; fabricarea materialelor plastice si a cauciucului sintetic, in forme primare |
|  | C 2020 | Fabricarea pesticidelor si a altor produse agrochimice |
|  | C 2030 | Fabricarea vopselelor, lacurilor, cernelii tipografice si masticurilor |
|  | C 2040 | Fabricarea sapunurilor, detergentilor si a produselor de intretinere, cosmetice si de parfumerie |
|  | C 2050 | Fabricarea altor produse chimice |
|  | C 2060 | Fabricarea fibrelor sintetice şi artificiale |
| **Fabricarea produselor farmaceutice de baza si a preparatelor farmaceutice** | | |
|  | C 2110 | Fabricarea produselor farmaceutice de baza |
|  | C 2120 | Fabricarea preparatelor farmaceutice |
| **Fabricarea produselor din cauciuc si mase plastice** | | |
|  | C 2210 | Fabricarea articolelor din cauciuc |
|  | C 2220 | Fabricarea articolelor din material plastic |
| **Fabricarea altor produse din minerale nemetalice** | | |
|  | C 2310 | Fabricarea sticlei si a articolelor din sticla |
|  | C 2330 | Fabricarea materialelor de constructii din argila |
|  | C 2340 | Fabricarea altor articole din ceramica si portelan |
|  | C 2350 | Fabricarea cimentului, varului si ipsosului |
|  | C 2360 | Fabricarea articolelor din beton, ciment si ipsos |
|  | C 2370 | Taierea, fasonarea si finisarea pietrei |
|  | C 2390 | Fabricarea altor produse din minerale nemetalice n.c.a. |
| **Industria constructiilor metalice si a produselor din metal, exclusiv masini, utilaje si instalatii** | | |
|  | C 2510 | Fabricarea de constructii metalice |
|  | C 2520 | Productia de rezervoare, cisterne si containere metalice; productia de radiatoare si cazane pentru incalzire centrala |
|  | C 2540 | Fabricarea de armament și muniții |
|  | C 2560 | Tratarea si acoperirea metalelor; operatiuni de mecanica generala |
|  | C 2570 | Productia de unelte si articole de fierarie |
|  | C 2590 | Fabricarea altor produse prelucrate din metal |
| **Fabricarea calculatoarelor si a produselor electronice si optice** | | |
|  | C 2610 | Fabricarea componentelor electronice |
|  | C 2620 | Fabricarea calculatoarelor şi a echipamentelor periferice |
|  | C 2630 | Fabricarea echipamentelor de comunicaţii |
|  | C 2640 | Fabricarea produselor electronice de larg consum |
|  | C 2650 | Fabricarea de echipamente de masura, verificare, control si navigatie; productia de ceasuri |
|  | C 2660 | Fabricarea de echipamente pentru radiologie, electrodiagnostic şi electroterapie |
|  | C 2670 | Fabricarea de instrumente optice şi echipamente fotografice |
|  | C 2680 | Fabricarea suporţilor magnetici şi optici destinaţi înregistrărilor |
| **Fabricarea echipamentelor electrice** | | |
|  | C 2710 | Fabricarea motoarelor electrice, generatoarelor si transformatoarelor electrice si a aparatelor de distributie si control a electricitatii |
|  | C 2720 | Fabricarea de acumulatori şi baterii |
|  | C 2730 | Fabricarea de fire si cabluri; fabricarea dispozitivelor de conexiune pentru acestea |
|  | C 2740 | Fabricarea de echipamente electrice de iluminat |
|  | C 2750 | Fabricarea de echipamente casnice |
|  | C 2790 | Fabricarea altor echipamente electrice |
| **Fabricarea de masini, utilaje si echipamente n.c.a.** | | |
|  | C 2810 | Fabricarea de maşini şi utilaje de utilizare generală |
|  | C 2820 | Fabricarea altor maşini şi utilaje de utilizare generală |
|  | C 2830 | Fabricarea masinilor si utilajelor pentru agricultura si exploatari forestiere |
|  | C 2840 | Fabricarea utilajelor şi a maşinilor-unelte pentru prelucrarea metalelor |
|  | C 2890 | Fabricarea altor maşini şi utilaje cu destinaţie specifică |
| **Fabricarea autovehiculelor, a remorcilor si semiremorcilor** | | |
|  | C 2910 | Fabricarea autovehiculelor de transport rutier |
|  | C 2920 | Producţia de caroserii pentru autovehicule; fabricarea de remorci şi semiremorci |
|  | C 2930 | Productia de piese si accesorii pentru autovehicule si pentru motoare de autovehicule |
| **Fabricarea altor mijloace de transport** | | |
|  | C 3090 | Fabricarea altor echipamente de transport n.c.a |
| **Fabricarea de mobilă** | | |
|  | C 3100 | Fabricarea de mobilă |
| **Alte activitati industriale n.c.a.** | | |
|  | C 3210 | Fabricarea bijuteriilor, imitatiilor de bijuterii si articolelor similare |
|  | C 3220 | Fabricarea articolelor pentru sport |
|  | C 3240 | Fabricarea jocurilor si jucariilor |
|  | C 3250 | Fabricarea de dispozitive, aparate si instrumente medicale si stomatologice |
|  | C 3290 | Alte activitati industriale n.c.a. |

**Anexa nr. 2 Schema de ajutor de stat**

**regional pentru investiții realizate în Republica Moldova**

**Intensitățile maxime ale ajutoarelor de stat**

**regionale acordate întreprinderilor**

| **REGIUNEA DE DEZVOLTARE** | **RAIOANE COMPONENTE** | **INTENSITATE**  **MAXIMĂ**  **%** | | |
| --- | --- | --- | --- | --- |
|  |  | **Întreprinderi mari** | **Întreprinderi mijlocii** | **Întreprinderi mici** |
| Centru | Anenii Noi | 60 | 60 | 75 |
| Călărași | 60 | 60 | 75 |
| Criuleni | 60 | 60 | 75 |
| Dubăsari | 60 | 60 | 75 |
| Hîncești | 60 | 60 | 75 |
| Ialoveni | 60 | 60 | 75 |
| Nisporeni | 60 | 60 | 75 |
| Orhei | 60 | 60 | 75 |
| Rezina | 60 | 60 | 75 |
| Strășeni | 60 | 60 | 75 |
| Șoldănești | 60 | 60 | 75 |
| Telenești | 60 | 60 | 75 |
| Ungheni | 60 | 60 | 75 |
| Nord | Municipiul Bălţi | 60 | 60 | 75 |
| Briceni | 60 | 60 | 75 |
| Edineţ | 60 | 60 | 75 |
| Donduşeni | 60 | 60 | 75 |
| Drochia | 60 | 60 | 75 |
| Făleşti | 60 | 60 | 75 |
| Floreşti | 60 | 60 | 75 |
| Glodeni | 60 | 60 | 75 |
| Ocniţa | 60 | 60 | 75 |
| Râşcani | 60 | 60 | 75 |
| Sângerei | 60 | 60 | 75 |
| Soroca | 60 | 60 | 75 |
| Sud | Basarabeasca | 60 | 60 | 75 |
| Cahul | 60 | 60 | 75 |
| Cantemir | 60 | 60 | 75 |
| Căușeni | 60 | 60 | 75 |
| Cimișlia | 60 | 60 | 75 |
| Ștefan Vodă | 60 | 60 | 75 |
| Leova | 60 | 60 | 75 |
| Taraclia | 60 | 60 | 75 |
| UTAG | | 60 | 60 | 75 |
| Chișinău | | 50 | 50 | 60 |